text: chandermohan.sharma@timesgroup.com कुछ अर्से पहले तक हमारे बॉलिवुड मेकर्स को अगर किसी खेल पर फिल्म बनाना पसंद था तो वह खेल क्रिकेट ही था। आने वाले दिनों में भी अजहरुद्दीन और एमएस धोनी को लेकर भी फिल्में बन रही हैं। हालांकि, 'चक दे', 'मैरी कॉम' और 'भाग मिल्खा भाग' की सफलता के बाद अब मेकर्स दूसरे खेलों पर भी फिल्में बनाना पंसद कर रहे हैं। बॉक्स ऑफिस पर बतौर निर्देशक हर बार कामयाबी का नया इतिहास रच चुके डायरेक्टर राज कुमार हिरानी ने बेशक इस फिल्म में अपने चहेते स्टार आर. माधवन की इमेज को चेंज करने की कुछ ज्यादा ही कोशिश की है। यह फिल्म खेल फेडरेशन और खेलों के दिग्गजों के बीच चलती गुटबाजी और एक-दूसरे को नीचा दिखाने की प्रवृति और युवा प्रतिभाशाली खिलाड़ियों को प्रताड़ित करने जैसी समस्याओं पर ध्यान खिंचती है। बॉलिवुड की तमाम खबरें पढ़ें सीधे अपने फेसबुक पर, लाइक करें NBT Movies कहानी : आदि तोकर ( आर माधवन) अच्छा बॉक्सर और कोच है, लेकिन बॉक्सिंग चीफ कोच देव खतरी (जाकिर हुसैन) की वजह से उसे कई बार बेवजह प्रताड़ित होना पड़ता है। देव खतरी हर बार खुद को बेहतर साबित करने की कोशिश करता है। लंबे अर्से से आदि को एक ऐसे युवा खिलाड़ी की तलाश है जो बॉक्सिंग की फील्ड में अपना और अपने कोच का नाम देश-विदेश में रोशन करे।  तभी उसका ट्रांसफर हरियाणा के हिसार शहर से चेन्नै भेज दिया जाता है।चेन्नै में बॉक्सिंग का खेल ज्यादा पॉप्युलर नहीं है, ऐसे में आदि वहां रहकर ऐसे युवा प्रतिभाशाली खिलाड़ी को कैसे खोज कर सकेगा। हालांकि, चेन्नै जाकर अपनी इस तलाश में लग जाता है, यहीं उसकी मुलाकात बेहद गुस्सैल मछली बेचने वाली एक लड़की मादी (रीतिका सिंह) से होती है। मादी को बचपन से बॉक्सिंग का जुनून है, मादी की बहन मुमताज सरकार अच्छी बॉक्सर है। मादी से मिलने के बाद आदि को लगता है जैसे उसकी तलाश पूरी हो गई है। आदि अब मादी को बेहतरीन बॉक्सर बनाने के मिशन में लग जाता है, जो उसका बरसों पुराना सपना साकार कर सके। ऐक्टिंग : आपको बता दें रीयल लाइफ में रीतिका सिंह अच्छी बॉक्सर हैं और बॉक्सिंग की कई प्रतियोगिताओं में हिस्सा लेती रही हैं। ऐसे में रीतिका ने अपने किरदार को पर्दे पर जीवंत कर दिखाया है। इस फिल्म में रीतिका की बेहतरीन ऐक्टिंग देखकर नहीं लगता कि जैसे यह उसकी पहली फिल्म हो। वहीं आर. माधवन ने अपने किरदार को गजब ढंग से निभाया है। इस फिल्म में माधवन का किरदार उनकी पिछली फिल्मों से टोटली डिफरेंट है। कुछ सीन्स में माधवन के चेहरे के हाव-भाव देखकर 'चक दे इंडिया' में कोच बने शाहरुख की याद आती है। जाकिर हुसैन और मुमताज दोनों ने अपने रोल को अच्छा निभाया। डायरेक्शन : बतौर डायरेक्टर सुधा कोंगरा ने स्क्रिप्ट के साथ पूरा न्याय किया है, लेकिन उनका माइनस पॉइंट बस एक है कि फिल्म शुरू होने के बाद हॉल में बैठा दर्शक अगले सीन से लेकर कहानी के क्लाइमेक्स तक का अंदाज लगा लेता है। वहीं फिल्म बार-बार 'चक दे इंडिया' और 'मैरीकॉम' की याद दिलाती है, लेकिन सुधा ने हर किरदार से अच्छा काम लिया। खेल की पृष्ठभूमि पर बनी इस फिल्म में कोच के साथ खिलाड़ी और फेडरेशन में चलती गुटबाजी तक को दिखाने की कोशिश की, लेकिन माधवन और रीतिका के लव एंगल को फिल्म में अगर नहीं रखा जाता तो यकीनन फिल्म और जानदार बन पाती। संगीत : स्वानंद किरकरे के गाने कहानी और माहौल के मुताबिक है, इन गानों को माहौल के मुताबिक बनाने में म्यूजिक डायरेक्टर संतोष नारायण ने काफी मेहनत की है, लेकिन हॉल से बाहर आने के बाद आपको शायद ही फिल्म को कोई गाना याद रह पाए। क्यों देखें : अगर खेल पर बनी फिल्में पसंद हैं तो जरूर देखिए। रीतिका सिंह की बेहतरीन ऐक्टिंग, आर माधवन का नया बदला लुक, बॉक्सिंग को लेकर ईमानदारी के साथ बनी इस फिल्म में माइनस पॉइंट बस यही है कि कहानी में नयापन नहीं है । 